Asser
        
         (dansk geistlig)
Store norske leksikon,Religion og filosofi,Religioner og livssyn,Kristendom,Katolisisme,Den katolske kirke,Katolske geistelige
Asser, dansk geistlig som ble den første erkebiskopen av Lund da denne kirkeprovinsen ble opprettet i 1103/1104.
Asser tilhørte en dansk stormannsslekt og ble biskop i Lund i 1089. I tiden omkring 1100 lyktes det den danske kongen Erik Ejegod i forståelse med Asser å få den danske kirke utskilt fra underordningsforholdet til erkesetet i Hamburg-Bremen, som hele Norden den gangen hørte innunder. Isteden ble Lund nytt provinssete for Norden med Asser som første erkebiskop i 1103/1104.Assers stilling som erkebiskop var lenge usikker, og i 1130-årene søkte erkebiskopen av Hamburg-Bremen å gjenvinne det tapte. Men ved sin smidige politikk overfor den danske kongemakten lyktes det Asser å hevde sin stilling som erkebiskop. Fremfor alt er de eldste delene av Lund domkirke (krypten med sine altere, koret og tverrskipet) et vitnesbyrd om hans virkelyst. Les mer i Store norske leksikon Danmarks historie